kk ru kk kk kk kk kk kk ky kk kk kk ru kk es es es en ru en ru kk ru ky kk kk kk bg bg id kk kk de en kk kk kk kk kk kk kk kk kk kk kk kk kk kk kk de fr kk de fr kk de da kk de fr kk ru ru ru ru it ru kk en bg kk de kk de kk de kk de kk de kk de kk de kk de kk de kk de kk de kk kk kk en kk kk kk kk de kk de kk de kk de kk de kk kk ru ky kk ru kk kk kk kk ru uk uk kk es en uk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk ru kk ru kk
ЕКЕУІ ДЕ ЕЛЕУЛІ ЕДІ — "Алматы-ақшамы" қоғамдық-саяси газеті
КОММУНАЛДЫҚ ТӨЛЕМДЕР ТУРАЛЫ НЕ АЙТАСЫЗ?
ҰСТАЗДА ДА ҰСТАЗ БАР, ұлағаты бір бөлек
САНДЫҚ ЖҮЙЕ САЛТАНАТ ҚҰРҒАН АЛМАТЫ
ҮКІЛІ ӨНЕРДІҢ ҮКІЛІ ҚЫЗЫНА ҚҰРМЕТ КӨРСЕТТI
Өмірден өткен елеулі тұлғаларды еске алудың неше қилы үлгі-тәсілдері бар: Қажымұқан, Әміре, Талғат, Бауыржан сынды (толып жатқан) алыптар жөнінде жазыл­ған түрліше жанрдағы кітаптардан бастап, көркемсуретті, деректі фильм, әңгіме очерк, эссе, естелік т.б. Осыдан жиырма шақты жыл бұрын «Парасат» (бұрынғы «Мәдениет және тұрмыс») журналында «Сөйле, сурет!» деген жаңа айдармен жариялана бастаған дерекнамаларды да сол үрдіске жатқызуға әбден болар еді (дейміз). Және сол шақтарда «Парасат» журналы бас редакторының бірінші орынбасары Қали Сәрсенбаев ашқан аталмыш айдар әлі күнге жалғасып, есте жоқ ескі жылдардағы талай—талай «көмбелердің» көзін ашуға септесулі. Оқта—текте «Ақшамда» жылт етеді. Міне, соған орай, осы жолы ұсынып отырған фотосуреттің де өзіндік жөн—жоба, сыр—мағлұмат, айтар ой, тарихы бар десе де артықтығы жоғына бәс тігуге бармыз. Себебі…
Суретте (сол жақтан бірінші) жылы жүзді, жайдары мінез жан иесі, көрнекті ақын, белгілі ғалым, фило­логия ғылымының докторы, профессор Тұрап Айдаров Қазақ университетін бітірген соң туған жері – Келес ауданында екі-үш жыл мұғалім боп, онан соң Таш­кенттегі пединститутқа ауысады. 1956-57 оқу жылда­рында қазақ тілі мен әдебиеті факультетінде Мекемтас Мырзахметов екеуі ассистент боп істеді. Институт бітіретін жылы екеуінен де дәріс алдық. Тұрап жиырма жылдай бұрын бақиға озып, бірегей ғалым, академик Мекемтас ағамыз, құдайға тәуба, қатарымызда.
Аталмыш институтты 1957 жылы тәмамдаған өз басым бір жылдан кейін Алматыға кеттім де, зейнетке шыққанша (одан кейін де) негізінен «Мәдениет және тұрмыс» журналында еңбек еттім. Әне, сол кездерде бірнеше жыр жинағы жарық көрген, Жазушылар одағының мүшесі Тұрап Айдаров Алматыға жиі келетін де, осындағы тарих ғылымының докторы, профессор, академик ағасы Мәлік Асылбековтің үйінде төбе көрсетер-көрсетпестен ақын достарын іздеп кететін. Ал оның сыйлас, сырлас ақын достары тіпті де аз емес-ті. Олар Ташкентке барса Тұрекең құрметтеп, Тұрап мұнда келгенде олар жік-жапар боп қарсы алатын. Тұраптың бірден-бір бірегей досы Сағи Жиенбаев еді. Тұрекең екі-үш күн дау-дерексіз кетсе, іздеушілер оны Сағидың дачасынан табатын. Бұған өзім талай рет куә боп, Сағидың дачасы қайда екенін біліп алған жайым бар-тын.
Қайран Тұрекең, Тұрап Айдаров Алматыға бір келгенде түсірілген мына суреттегі сол жақтан үшінші – Келес ауданынан шыққан тұңғыш кәсіби мүсінші, классик жазушы Әбдіжәміл Нұрпейісовтен бастап, көптеген әдебиет, мәдениет, өнер қайраткерлерінің бейне­сін сомдаған, өмірінің соңғы жылында Түлкібас ауданында (ол да) мүсінші ұлы Ғалым екеуі Тұрар Рысқұловтың ескерткішін жасаған Рысбек Ахметов. Үш рет мемлекеттік марапатқа ұсынылып, үшеуінде де қызғаншақтардың қырсығынан жолы болмаған, қайтыс болғанына ширек ғасырға жақындаса да, мұнда да, туған жері Келес топырағында да атаусыз, ескерусіз келе жатқан – көзі тірісінде талай мақтау естіген – аса дарынды мүсінші. Тек әйтеуір қазір Алматыда үлкен қызы Эльмираның арқасында ашылған мемориалды музей-үй жұмыс істейді. Әлі күнге бірде-бір не суретші, не мүсіншіде жоқ мемориалды музей-үй барына да шүкір дейміз. Бәрекелді, Эльмира! Адал сүт емген ақылды қыз!
Оны да айта кетейік, кезінде Махамбет Өтемісұлына қойылатын ескерткішке жарияланған конкурста бас жүлде алған Рысбектің мүсін-жобасы Гурьевте қойылатын боп, келісім-шарт жасалған бойда Мәдениет министрінің ұсынысымен «Мәдениет және тұрмыс» журналы мұқабасының бірінші бетінде жария­ланды. Бірақ оның да сәті түспеді. Ташкент архитектура институтының түлегі, сирек дарын, қарапайым, кішіпейіл, кісілігі мол есіл ер елу үш жасында өмірден озды. Рысбектің іске асыра алмай кеткен арман-тілектерін ұл-қыздары жалғастыруда.
Рухтарың шат болсын, ардақтылар!
Қазақстан Жазушылар одағының мүшесі,
Сарыағаш ауданының Құрметті азаматы.
Facebook Twitter Google+ VKontakte Odnoklassniki WhatsApp Telegram Viber Email арқылы бөлісу Басып шығару
ЖҰМЫСЫ БАР АДАМДАР ЕШҚАШАН ҚАРТАЙМАЙДЫ...
ҰСТАЗДА ДА ҰСТАЗ БАР, ұлағаты бір бөлек
ҮКІЛІ ӨНЕРДІҢ ҮКІЛІ ҚЫЗЫНА ҚҰРМЕТ КӨРСЕТТI
Добавить комментарий Отменить ответ
Ваш e-mail не будет опубликован. Обязательные поля помечены *
ҮКІЛІ ӨНЕРДІҢ ҮКІЛІ ҚЫЗЫНА ҚҰРМЕТ КӨРСЕТТI
КОММУНАЛДЫҚ ТӨЛЕМДЕР ТУРАЛЫ НЕ АЙТАСЫЗ?
Жаңа әліпбидегі ЖАЛПЫХАЛЫҚТЫҚ ДИКТАНТ
Қар келді, қарбалас келді
ӘЛІПБИ ӘЛЕМІ МЕН ӘДЕБІ
ШЫМБҰЛАҚТЫенді мөлдір шыныдан көре аламыз
БЕЛСЕНДІ ӨМІР – БЕЛСЕНДІ ҚАЛАXІ Азаматтық форум болып өтті
«ТАЛАНТ деген өңделмеген жауһар тәрізді»
ҚАР ЖАУСА, ҚАПЫ ҚАЛМАҢЫЗ!
ҚОС КОМПОЗИТОРҒА АРНАЛҒАН КЕШ
Қазақстан Республикасының Президенті-Елбасы Н.Ә. Назарбаевтың Қазақстан халқына Жолдауы
ҚАЗАҚСТАННЫҢ 100 ЖАҢА ЕСІМІ
№130, 15 қараша, 2018 жыл
Алма, Алматы және «Алматы ақшамы»
АТАҒЫН «ОЙНАТЫП», СЫЗДАНЫП ОТЫРАТЫНДАРҒА ЖАНЫМ АШИДЫ
ҚОҒАМНЫҢ ҮНІ МЕН ТЫНЫСЫ
«СУ СҰРАСАМ, СҮТ БЕРГЕН, АЙРАН БЕРГЕН…»
Газет Қазақстан Республикасының Мәдениет және ақпарат министрлiгiнде тiркелiп, тiркеу туралы №13246-Г куәлiгi берiлген.
Мекен-жайымыз: Индекс: 050022, Шевченко көшесi, 106 А
Тел.: +7 727 292 66 50,
Факс: +7 727 292 66 48
© Copyright 2018, "Алматы-ақшамы" қоғамдық-саяси газеті. Барлық құқықтар қорғалған.
Facebook Twitter Google+ WhatsApp Telegram Viber